text: 83-årig død i trafikulykke
  14 november 2015 kl. 19.11
  En ældre mand er død efter en trafikulykke ved Esbjerg.
  Ulykken skete sidst på eftermiddagen i St. Darum ved Esbjerg.
  En ældre bilist overholdt tilsyneladende ikke sig vigepligt og kørte ud i et kryds, hvor han ramte en bil. Den ældre mand døde kort efter, oplyser politiet til TV SYD.
  Føreren af den anden bil – en 20-årig mand – røg på sygehuset, men er ikke i livsfare.
  